

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/18-01/02

URBROJ: 2186/10-01/1-18-03

Vidovec, 29.03.2018.

 **ZAPISNIK**

**sa 7. sjednice Općinskog vijeća Općine Vidovec, održane dana 29. ožujka 2018. godine,**

**( četvrtak ) u prostorijama Općine Vidovec**

Sjednica je započela u 19,00 sati.

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, načelnika Općine Vidovec, zamjenika načelnika Općine Vidovec, djelatnice Jedinstvenog upravnog odjela Općine Vidovec, gospodu iz Čistoće d.o.o., predsjednika MO Nedeljanec-Prekno i predstavnike medija te se zahvalio na dolasku.

 **UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek utvrdio je da je sjednici prisutno 11 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Zdravko Pizek, Dubravka Rog, Silvija Zagorec, Ivana Zavrtnik, Ivan Benček, Ljubica Uranić, Marijo Serini, David Šantek, Ines Pavleković, Zdravko Klopotan i Stjepan Smernjak.

**SJEDNICI NISU PRISUSTVOVALI ČLANOVI OPĆINSKOG VIJEĆA** : Edo Košić, Nadica Cafuk, Marija Cafuk i Ivan Kušćar – svi navedeni članovi Vijeća ispričali su se zbog nedolaska.

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenik načelnika Dubravko Zavrtnik, Petra Rogina pročelnica JUO Općine Vidovec, Andreja Peharda referentica-adm.tajnica, Emina Ljubek viši stručni suradnik za opće poslove i EU fondove, Nikolina Koščak viši referent za komunalno gospodarstvo, Ivan Bistrović voditelj službe upravljanja i održavanja groblja iz Čistoće d.o.o. i Robert Briški iz Čistoće d.o.o., Ivana Dreven Varaždinske vijesti, David Bralo Radio Megaton i Siniša Kalajdžija Aktualno.hr.

**USVAJANJE ZAPISNIKA SA 6. SJEDNICE OPĆINSKOG VIJEĆA OPĆINE VIDOVEC ODRŽANE DANA 29.01.2018. GODINE ;**

Predsjednik Općinskog vijeća Zdravko Pizek :

„Prije nego krenemo sa dnevnim redom, imamo usvajanje zapisnika sa 6. sjednice, otvaram raspravu, izvolite“.

Član Vijeća Zdravko Klopotan :

„Ja bi imao samo pitanje za Andreju, tko njoj diktira kaj treba u zapisnik unijeti, a kaj ne? Vidim pod razno smo unijeli sve do riječi u zapisnik, a kroz dnevni red bi trebali opet pisati da se unese u zapisnik“.

Odgovor je podnijela zapisničarka Andreja Peharda, a zatim su se u raspravu uključili predsjednik Općinskog vijeća Zdravko Pizek i zamjenik načelnika Dubravko Zavrtnik.

Predsjednik Općinskog vijeća Zdravko Pizek:

„Ima još netko primjedbu, ako nema, dajem na glasovanje, tko je za takav zapisnik“.

Tko je za : 10 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je zapisnik sa 6. sjednice Općinskog vijeća Općine Vidovec usvojeni sa 10 glasova od 11 prisutnih članova Općinskog vijeća.**

**UTVRĐIVANJE DNEVNOG REDA ZA 7. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Svi ste dobili materijale za 7. sjednicu, dobili ste dnevni red, ima tko kakvu dopunu, izmjenu? Ako nema imam ja. Predlažem pošto smo dobili, svi ste vi dobili sad amandmane od gospodina Stjepana Smernjaka da se ta točka prolongira za drugo Vijeće, jer to moram proslijediti Komisiji za statutarno pravna pitanja. Znači ta cijela točka bi bila na sljedećem osmom sazivu Vijeća. Tko je za takav dnevni red bez točke 7. “

Tko je za : 7 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da je prihvaćeni dnevni red za 7. sjednicu Općinskog vijeća Općine Vidovec i to sa 7 glasova od 11 prisutnih članova Općinskog vijeća.**

**D N E V N I R E D**

1. Prijedlog Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec,
2. Prijedlog Odluke o groblju na području Općine Vidovec,
3. Prijedlog Odluke o davanju suglasnosti na primjenu jedinične cijene godišnje grobne naknade,
4. Prijedlog Odluke o davanju suglasnosti na primjenu Cjenika pogrebnih usluga i Cjenika za građevinske i/ili klesarske radove na mjesnom groblju u Vidovcu,
5. Prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Općine Vidovec,
6. Izvješće o izvršenju Plana gospodarenja otpadom Općine Vidovec za 2017. godinu,
7. Prijedlog Poslovnika o radu Općinskog vijeća Općine Vidovec,
8. Prijedlog Odluke o raspuštanju Savjeta mladih Općine Vidovec,
9. Prijedlog Rješenja o predlaganju kandidata za imenovanje suca porotnika Općinskog suda u Varaždinu,
10. Prijedlog Odluke o uvjetima i načinu održavanja kućnih ljubimaca i načinu postupanja s napuštenim i izgubljenim životinjama te divljim životinjama pronađenim izvan prirodnog staništa na području Općine Vidovec,
11. Prijedlog Odluke o davanju suglasnosti općinskom načelniku o pokretanju postupka donošenja rješenja o obvezi sufinanciranja vrijednosti projekta uređenja (asfaltiranja) parkirališta na mjesnom groblju u Vidovcu od mještana naselja Gojanec,
12. Prijedlog Odluke o dodjeli pomoći za ublažavanje posljedica elementarne nepogode iz Proračuna Općine Vidovec,
13. Prijedlog Odluke o donošenju Procjene rizika od velikih nesreća za Općinu Vidovec,
14. a) Izvješće o izvršenju Programa gradnje objekata i uređaja komunalne

 infrastrukture na području Općine Vidovec za 2017. godinu,

 b) Izvješće o izvršenju Godišnjeg programa održavanja komunalne infrastrukture na području

 Općine Vidovec za 2017. godinu,

 c) Izvješće o izvršenju Programa javnih potreba u društvenim djelatnostima Općine Vidovec

 za 2017. godinu,

 d) Izvješće o izvršenju Programa javnih potreba u socijalnoj skrbi Općine Vidovec za 2017.

 godinu,

 15. Razno.

**Točka 1.**

**Prijedlog Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec**

Predsjednik Općinskog vijeća Zdravko Pizek :

„Idemo na prvu točku, a to je prijedlog Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec“.

Pitanja u vezi davanja suglasnosti na Cjenik javnih usluga postavili su član Vijeća David Šantek i članica Vijeća Ines Pavleković.

Objašnjenje je podnio načelnik Bruno Hranić i gospodin Robert Briški iz Čistoće d.o.o.

U raspravu uključio se i zamjenik načelnik Dubravko Zavrtnik, a zatim i član Vijeća Zdravko Klopotan.

U vezi samog Cjenika javnih usluga za riječ ponovno se javio član Vijeća David Šantek.

Cjelokupnu prezentaciju u vezi primjene Cjenika javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec podnio je gospodin Robert Briški iz Čistoće d.o.o.

Predsjednik Općinskog vijeća Zdravko Pizek :

„Hvala gospodinu Briški, da li ima još netko po toj točci, ako nema dajem na glasovanje Odluku o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada. Tko je za takvu Odluku?“

Tko je za : 7 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da je Odluka o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec prihvaćena sa 7 glasova od 11 prisutnih članova Općinskog vijeća.**

**Točka 2.**

**Prijedlog Odluke o groblju na području Općine Vidovec**

Predsjednik Općinskog vijeća Zdravko Pizek :

„Prelazimo na 2. Točku, to je prijedlog Odluke o groblju na području Općine Vidovec, dobili ste Odluku, otvaram raspravu“.

U raspravi pitanja su postavili članovi Vijeća Ines Pavleković, Stjepan Smernjak i Zdravko Klopotan.

Odgovore uz dodatno pojašnjenje podnijeli su općinski načelnik Bruno Hranić, a zatim Ivan Bistrović i Robert Briški iz Čistoće d.o.o.

Predsjednik Općinskog vijeća Zdravko Pizek :

„Zatvaram raspravu, dajem na glasovanje ovu odluku, tko je za ?“

Tko je za : 9 članova Vijeća

Tko je protiv : 1 član Vijeća

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Odluka o groblju na području Općine Vidovec usvojena sa 9 glasova od 11 prisutnih članova Općinskog vijeća.**

Predsjednik Općinskog vijeća Zdravko Pizek :

„Samo jedna opaska, tj. ispričavam se jer su se Marija Cafuk, Nadica Cafuk, Edo Košić i Ivan Kušćar uredno ispričali za nedolazak, imali su neodgodive obaveze, molim da uđe u zapisnik“.

**Točka 3.**

**Prijedlog Odluke o davanju suglasnosti na primjenu jedinične cijene**

**godišnje grobne naknade**

 Predsjednik Općinskog vijeća Zdravko Pizek :

„Prelazimo na 3. Točku, a to je prijedlog Odluke o davanju suglasnosti na primjenu jedinične

cijene godišnje grobne naknade“.

Načelnik Bruno Hranić prezentirao je prijedlog o davanju suglasnosti na primjenu jedinične cijene godišnje grobne naknade u 2018. godini.

Predsjednik Općinskog vijeća Zdravko Pizek :

„Hvala načelniku, otvaram raspravu, ako nema, zatvaram raspravu i dajem na glasovanje, tko je za takav cjenik, molim Vas?“

Tko je za : 10 članova Vijeća

Tko je protiv : 1 član Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o davanju suglasnosti na primjenu jedinične cijene godišnje grobne naknade prihvaćena sa 10 glasova od 11 prisutnih članova Općinskog vijeća.**

**Točka 4.**

**Prijedlog Odluke o davanju suglasnosti na primjenu Cjenika pogrebnih usluga i Cjenika za građevinske i/ili klesarske radove na mjesnom groblju u Vidovcu**

Predsjednik Općinskog vijeća Zdravko Pizek :

„Idemo na 4. Točku dnevnog reda, to je prijedlog Odluke o davanju suglasnosti na primjenu Cjenika pogrebnih usluga i Cjenika za građevinske i/ili klesarske radove na mjesnom groblju u Vidovcu“.

Načelnik Bruno Hranić :

„Prijedlog je da se izmjeni Cjenik za građevinske i/ili klesarske radove od suglasnosti i svega ostaloga, pa molim gospodina Briški da pojasni da vidite koliko bi bile manje cijene“.

Gospodin Robert Briški pojasnio je Cjenik usporedivši stare sa novim cijenama.

Član Vijeća David Šantek postavio je pitanje u vezi Cjenika, na što je odgovor podnio gospodin Robert Briški.

Za riječ ponovno se javio David Šantek pitanjem, odgovor je podnio načelnik Bruno Hranić i gospodin Robert Briški.

U raspravu uključio se i član Vijeća Stjepan Smernjak, te gospodin Robert Briški koji je podnio dodatno obrazloženje na postavljeno pitanje.

Svoje izlaganje podnio je i zamjenik načelnika Dubravko Zavrtnik.

Za riječ javio se i član Vijeća Zdravko Klopotan.

Kratki osvrt na sve ovo, ponovno je iznio načelnik Bruno Hranić.

Članica Vijeća Ines Pavleković postavila je pitanje predsjedniku Vijeća, na što je isti podnio odgovor.

Replikom gospodinu načelniku obratio se član Vijeća Zdravko Klopotan.

Predsjednik Općinskog vijeća Zdravko Pizek:

„Hvala lijepa, zatvaram raspravu, dajem na glasovanje ovu točku dnevnog reda, tko je za ?

Tko je za : 7 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da je Odluka o davanju suglasnosti na primjenu Cjenika pogrebnih usluga i Cjenika za građevinske i/ili klesarske radove na mjesnom groblju u Vidovcu prihvaćena sa 7 glasova od 11 prisutnih članova Općinskog Vijeća.**

Ivan Bistrović voditelj službe upravljanja i održavanja groblja iz Čistoće d.o.o. i Robert Briški iz Čistoće d.o.o. zahvalili su se na pozivu i saslušanju te su napustili sjednicu Vijeća u 20 sati i 13 minuta.

**Točka 5.**

**Prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Općine Vidovec**

Predsjednik Općinskog vijeća Zdravko Pizek :

„Prelazimo na 5. Točku i to prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Općine Vidovec, otvaram raspravu. Ako nema, zatvaram raspravu“.

Tko je za : 10 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Odluka o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Općine Vidovec usvojena sa 10 glasova od 11 prisutnih članova Općinskog vijeća.**

**Točka 6.**

**Izvješće o izvršenju Plana gospodarenja otpadom Općine Vidovec za 2017. godinu**

Predsjednik Općinskog vijeća Zdravko Pizek :

„Prelazimo na 6. Točku, to je Izvješće o izvršenju Plana gospodarenja otpadom Općine Vidovec za 2017. godinu, otvaram raspravu. Ako nema zatvaram raspravu, dajem na glasovanje“.

Tko je za : 8 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je Izvješće o izvršenju Plana gospodarenja otpadom Općine Vidovec za 2017. godinu prihvaćeno sa 8 glasova od 11 prisutnih članova Općinskog vijeća.**

**Točka 7.**

**Prijedlog Poslovnika o radu Općinskog vijeća Općine Vidovec**

Predsjednik Općinskog vijeća Zdravko Pizek :

„Prolongirano za sljedeću sjednicu Vijeća“.

**Točka 8.**

**Prijedlog Odluke o raspuštanju Savjeta mladih Općine Vidovec**

Predsjednik Općinskog vijeća Zdravko Pizek :

„Prelazimo na 8. Točku prijedlog o raspuštanju Savjeta mladih Općine Vidovec, otvaram raspravu“

U raspravi pitanje načelniku postavila je članica Vijeća Ines Pavleković.

Odgovor je podnijela pročelnica JUO Općine Vidovec Petra Rogina, općinski načelnik Bruno Hranić te predsjednik Vijeća Zdravko Pizek.

Član Vijeća Zdravko Klopotan:

„Svaka Udruga ima Statut, imaju i oni vjerojatno Statut. Zakon govori jedno Poslovnik govori drugo, znači prije nego bi je mi sad raspustili, mi bi morali po mojem sazvati i čuti problematiku prije zašto nije, a onda Savjet mladih raspustiti. Znači Vi bi morali kao predsjednik Vijeća sazvati sjednicu. Znači to je moj prijedlog, kaj sam rekao da bi Vi morali sazvati i vidjeti što je sa Savjetom mladih, šteta da se to raspusti prije“.

Dodatno pojašnjenje podnio je načelnik Bruno Hranić.

Predsjednik Općinskog vijeća Zdravko Pizek :

„Zatvaram raspravu, dajem na glasovanje, tko je za to da se raspusti ovaj Savjet mladih?“

Tko je za : 8 članova Vijeća

Tko je protiv : 1 član Vijeća

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Odluka o raspuštanju Savjeta mladih Općine Vidovec usvojena sa 8 glasova od 11 prisutnih članova Općinskog vijeća.**

**Točka 9.**

**Prijedlog Rješenja o predlaganju kandidata za imenovanje suca porotnika**

**Općinskog suda u Varaždinu**

Predsjednik Općinskog vijeća Zdravko Pizek :

„Imamo Točku 9. prijedlog Rješenja o predlaganju kandidata za imenovanje suca porotnika

Općinskog suda u Varaždinu, otvaram raspravu“.

Za riječ javila se članica Vijeća Ines Pavleković.

Predsjednica Komisije za izbor i imenovanja Dubravka Rog predstavila je kandidata Josipa Puček za suca porotnika Općinskog suda u Varaždinu, sukladno zakonu.

Pitanje je postavio član Vijeća Stjepan Smernjak, a odgovor je podnijela predsjednica Komisije za izbor i imenovanja Dubravka Rog.

Predsjednik Općinskog vijeća Zdravko Pizek :

„Zatvaram raspravu, dajem na glasovanje“.

Tko je za : 7 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da je prihvaćeno Rješenje o predlaganju kandidata za imenovanje suca porotnika Općinskog suda u Varaždinu sa 7 glasova od 11 prisutnih članova Općinskog vijeća.**

**Točka 10.**

**Prijedlog Odluke o uvjetima i načinu održavanja kućnih ljubimaca i načinu postupanja s napuštenim i izgubljenim životinjama te divljim životinjama pronađenim izvan prirodnog staništa na području Općine Vidovec**

Predsjednik Općinskog vijeća Zdravko Pizek :

„10. Točka, to je prijedlog Odluke o uvjetima i načinu održavanja kućnih ljubimaca i načinu postupanja s napuštenim i izgubljenim životinjama te divljim životinjama pronađenim izvan prirodnog staništa na području Općine Vidovec, gospodin načelnik izvolite“.

Načelnik Bruno Hranić :

„Predlažem Vijeću da prihvati ovu Odluku koja se veže uz postupanje po zakonu o zaštiti životinjama“.

Predsjednik Općinskog vijeća Zdravko Pizek :

„Otvaram raspravu, ako nema zatvaram raspravu“.

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o uvjetima i načinu održavanja kućnih ljubimaca i načinu postupanja s napuštenim i izgubljenim životinjama te divljim životinjama pronađenim izvan prirodnog staništa na području Općine Vidovec usvojena jednoglasno sa 11 glasova od 11 prisutnih članova Općinskog vijeća.**

**Točka 11.**

**Prijedlog Odluke o davanju suglasnosti općinskom načelniku o pokretanju postupka donošenja rješenja o obvezi sufinanciranja vrijednosti projekta uređenja (asfaltiranja) parkirališta na mjesnom groblju u Vidovcu od mještana naselja Gojanec**

Predsjednik Općinskog vijeća Zdravko Pizek :

„Prelazimo na 11. Točku to je prijedlog Odluke o davanju suglasnosti općinskom načelniku o pokretanju postupka donošenja rješenja o obvezi sufinanciranja vrijednosti projekta uređenja (asfaltiranja) parkirališta na mjesnom groblju u Vidovcu od mještana naselja Gojanec.“

 Načelnik Bruno Hranić :

„Prijašnjim raspravama smo sve rekli, predlažem da se donese takva suglasnost“.

Predsjednik Općinskog vijeća Zdravko Pizek :

„Otvaram raspravu“.

Za riječ javio se član Vijeća Stjepan Smernjak.

Predsjednik Općinskog vijeća Zdravko Pizek :

„Zatvaram raspravu, dajem na glasovanje“.

Tko je za : 10 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je prihvaćena Odluka o davanju suglasnosti općinskom načelniku o pokretanju postupka donošenja rješenja o obvezi sufinanciranja vrijednosti projekta uređenja (asfaltiranja) parkirališta na mjesnom groblju u Vidovcu od mještana naselja Gojanec sa 10 glasova od 11 prisutnih članova Općinskog vijeća.**

**Točka 12.**

**Prijedlog Odluke o dodjeli pomoći za ublažavanje posljedica elementarne nepogode**

**iz Proračuna Općine Vidovec**

Predsjednik Općinskog vijeća Zdravko Pizek :

„12. Točka prijedlog Odluke o dodjeli pomoći za ublažavanje posljedica elementarne nepogode iz Proračuna Općine Vidovec, otvaram raspravu“.

U raspravi sudjelovali su članovi Vijeća Zdravko Klopotan, David Šantek i načelnik Bruno Hranić.

Predsjednik Općinskog vijeća Zdravko Pizek :

„Zatvaram raspravu, dajem Odluku na glasanje.“

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno prihvaćena Odluka o dodjeli pomoći za ublažavanje posljedica elementarne nepogode iz Proračuna Općine Vidovec sa 11 glasova od 11 prisutnih članova Općinskog vijeća.**

**Točka 13.**

**Prijedlog Odluke o donošenju Procjene rizika od velikih nesreća za Općinu Vidovec**

Predsjednik Općinskog vijeća Zdravko Pizek :

„Točka 13. prijedlog Odluke o donošenju Procjene rizika od velikih nesreća za Općinu Vidovec, gospodin Zavrtnik izvolite“.

Zamjenik načelnika i načelnik Stožera civilne zaštite Dubravko Zavrtnik nakon što je obrazložio prijedlog o donošenju Odluke o donošenju Procjene rizika od velikih nesreća za Općinu Vidovec, predložio je da se ova Odluka danas donese.

Predsjednik Općinskog vijeća Zdravko Pizek :

„Otvaram raspravu“.

U raspravi sudjelovali su članovi Vijeća Stjepan Smernjak i Zdravko Klopotan te načelnik Bruno Hranić i zamjenik načelnika Dubravko Zavrtnik.

Članica Vijeća Ines Pavleković :

„Ja bi samo molila da se kod Odluke promijeni članak 4., da se izmijeni u Službenom glasilu Međimurske županije“.

Predsjednik Općinskog vijeća Zdravko Pizek :

„Hvala lijepa, zatvaram raspravu, dajem na glasanje prijedlog uz izmjene gospođe Pavleković da se izmijeni, tko je za ?“

Tko je za : 9 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Odluka o donošenju Procjene rizika od velikih nesreća za Općinu Vidovec usvojena sa 9 glasova od 11 prisutnih članova Općinskog vijeća.**

**Točka 14.**

**a) Izvješće o izvršenju Programa gradnje objekata i uređaja komunalne**

**infrastrukture na području Općine Vidovec za 2017. godinu**

**b) Izvješće o izvršenju Godišnjeg programa održavanja komunalne infrastrukture**

**na području Općine Vidovec za 2017. godinu**

**c) Izvješće o izvršenju Programa javnih potreba u društvenim djelatnostima**

**Općine Vidovec za 2017. godinu**

**d) Izvješće o izvršenju Programa javnih potreba u socijalnoj skrbi**

 **Općine Vidovec za 2017. godinu**

Predsjednik Općinskog vijeća Zdravko Pizek :

„Prelazimo na sljedeću točku, a) Izvješće o izvršenju Programa gradnje objekata i uređaja komunalne infrastrukture na području Općine Vidovec za 2017. godinu b) Izvješće o izvršenju Godišnjeg programa održavanja komunalne infrastrukture na području Općine Vidovec za 2017. godinu c) Izvješće o izvršenju Programa javnih potreba u društvenim djelatnostima Općine Vidovec za 2017. godinu i d) Izvješće o izvršenju Programa javnih potreba u socijalnoj skrbi

 Općine Vidovec za 2017. godinu. Predlažem da objedinimo ove točke i glasamo za sve četiri, a,b,c i d, tko je za takav prijedlog?“

Tko je za : 9 članova Vijeća

Tko je protiv : 0

Ima li suzdržanih : 2 člana Vijeća

Predsjednik Općinskog vijeća Zdravko Pizek :

„Idemo na a) Izvješće o izvršenju Programa gradnje objekata i uređaja komunalne infrastrukture na području Općine Vidovec za 2017. godinu, otvaram raspravu“.

Članica Vijeća Ines Pavleković postavila je pitanje načelniku.

Načelnik Bruno Hranić podnio je odgovor.

U daljnjoj raspravi sudjelovali su član Vijeća Zdravko Klopotan zatim načelnik Bruno Hranić, članica Vijeća Ines Pavleković i zamjenik načelnika Dubravko Zavrtnik.

Predsjednik Općinskog vijeća Zdravko Pizek :

„Zatvaram ovu točku, prelazimo na točku b) Izvješće o izvršenju Godišnjeg programa održavanja komunalne infrastrukture na području Općine Vidovec za 2017. godinu, otvaram raspravu“.

Članica Vijeća Ines Pavleković postavila je pitanje načelniku.

Načelnik Bruno Hranić podnio je odgovor.

Predsjednik Općinskog vijeća Zdravko Pizek :

„Ako nema više, zatvaram točku b) i idemo na točku c) Izvješće o izvršenju Programa javnih potreba u društvenim djelatnostima Općine Vidovec za 2017. godinu, otvaram raspravu“.

Predsjednik Općinskog vijeća Zdravko Pizek :

„Ako nema, zatvaram raspravu, točka d) Izvješće o izvršenju Programa javnih potreba u socijalnoj skrbi Općine Vidovec za 2017. godinu, otvaram raspravu, ako nema zatvaram raspravu i dajem sve točke a,b,c i d na glasovanje, tko je za takva izvješća ?“

Tko je za : 7 članova Vijeća

Tko je protiv : 2 člana Vijeća

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da su :**

**a) Izvješće o izvršenju Programa gradnje objekata i uređaja komunalne infrastrukture na području Općine Vidovec za 2017. godinu**

**b) Izvješće o izvršenju Godišnjeg programa održavanja komunalne infrastrukture na području Općine Vidovec za 2017. godinu**

**c) Izvješće o izvršenju Programa javnih potreba u društvenim djelatnostima Općine Vidovec za 2017. godinu te**

**d) Izvješće o izvršenju Programa javnih potreba u socijalnoj skrbi Općine Vidovec za 2017. godinu usvojena sa 7 glasova od 11 prisutnih članova Općinskog vijeća.**

1. **Razno.**

Načelnik Bruno Hranić :

„Imam nekoliko točaka, prvo da obavijestim Vijećnike da je smanjen dug znači za 1.300.000,00 kuna.

Također obavještavam Vijećnike i zahvaljujem posebno Nikolini Ljubek koja je pokrenula akciju prikupljanja pomoći za socijalnu samoposlugu u Vukovaru, gdje su se uključile sve Udruge, građani, pojedinci i poduzeća i Dubravka kao predsjednica Koordinacijskog odbora prijatelji djece također je pokrenula akciju i mi smo se kao Općina uključili u to, još jedanput posebne pohvale svima koji su bili u toj akciji.

Također moram Vas informirati da je DVD Nedeljanec – Prekno pronašlo vatrogasno vozilo, da smo imali jučer sastanak Vatrogasne zajednice, vozilo je praktički kupljeno samo treba biti polovica plaćena i da je Općina prebacila 75.000,00 kuna na Zajednicu, a Zajednica danas na DVD Nedeljanec – Prekno, tako da ćemo kroz dva tjedna još uplatiti 10.000 EUR-a, sa 20.000 EUR-a ćemo financirati nabavu vatrogasnog vozila.

Što se tiče onečišćenja prometnica, pogotovo u ovim proljetnim radovima, komunalni redar pokušava regulirati to pitanje, imali smo nekoliko prijava, na koji je išao prigovor, završilo je na prekršajnom sudu i sud je donio odluku da se oslobađa od predviđene kazne počinitelja koji je nanesel blato na cestu, iako je sud napisao da je kriv, da je počinio prekršaj, osim što mora platiti 200,00 kuna za sudske troškove.

Imamo zahtjev Zlatko Kuzminski iz Vidovca za povrat katastarske čestice 753/6 k.o. Vidovec u njegovo vlasništvo. Radi se o novoj ulici koju otvaramo između Domitrovca i Novog sela, nekad je Zlatko morao tu imati put da bi dobio građevinsku dozvolu, da Vijeće donese Odluku da mu se ta čestica praktički vraća odnosno daruje od strane Općine“.

Predsjednik Općinskog vijeća Zdravko Pizek:

„Dajem na glasanje, tko je za to, da mu se vrati njegovo ?“

Tko je za : 11 članova Vijeća

Tko je protiv: 0

Ima li suzdržanih: 0

**Konstatiram jednoglasno.**

Načelnik Bruno Hranić :

„Također, danas smo dobili zamolbu za jednokratnu pomoć Drago Mrazović iz Vidovca, Stjepana Radića 39, pod teretom snijega srušile su mu se gospodarske zgrade. Tu je dokumentirano, predlažem da Općina izdvoji određena sredstva za građevinski materijal, kao i prije u takvim iznimnim situacijama, da se 3.000,00 kuna izdvoji i kupi građevinski materijal“.

Predsjednik Općinskog vijeća Zdravko Pizek:

„Dajem na glasanje, tko je za takav prijedlog da mu pomognemo ?“

U raspravu uključila se članica Vijeća Ines Pavleković.

Predsjednik Općinskog vijeća Zdravko Pizek:

„Tko je za takvu odluku?“

Tko je za : 11 članova Vijeća

Tko je protiv: 0

Ima li suzdržanih: 0

**Konstatiram jednoglasno.**

Načelnik Bruno Hranić :

„Imam još jednu zamolbu Lucije Puček iz Tužno, Belska 29, ona je bila studentica druge godine smjer povrtlarstvo/voćarstvo sveučilišta u Požegi, s obzirom da joj je tata radio u firmi koja je pred propašću ukinuta joj je stipendija koju je primala i traži stipendiju, malo je krivo formulirala, stipendije su gotove, predlažem da joj se dodijeli jednokratna novčana pomoć u iznosu od 1.000,00 kuna“.

Predsjednik Općinskog vijeća Zdravko Pizek:

„Dajem na glasanje, tko je za takav prijedlog?“

Tko je za : 11 članova Vijeća

Tko je protiv: 0

Ima li suzdržanih: 0

**Konstatiram jednoglasno.**

Načelnik Bruno Hranić :

„S obzirom da znate da smo potpisali sa Varaždinskom županijom Županijsku strategiju razvoja cikloturizma, da Županijska vlast dosta ulaže u razvoju ruralnog, kontinentalnog turizam, da je u toj županijskoj globalnoj strategiji obuhvaćena i naša Općina i da su određene Općine krenule u izradu svoje mikrostrategije. Mislim da imamo dosta potencijala da krenemo u izradu idejnog projekta Općina Vidovec kao simbol turističke destinacije“.

Članica Vijeća Silvija Zagorec :

„Mi se pridružujemo Županiji, znači koji su napravili generalno plasiranje, nama je interesantno da Općina Vidovec pozicioniramo, da kasnije možemo pokrenuti projekt sa susjednim općinama, prvenstveno da Općina Vidovec pozicioniramo kroz taj novi vid cikloturizma koji je u porastu, to će biti ujedno i dodatna vrijednost, a velika promocija i same Općine.

Prvenstveno nam je u interesu napraviti Studiju temeljem koje bi onda dalje aplicirali na projekte i na neki način da damo još dodatnu prepoznatljivost Općine. Ovo je u biti ponuda na temelju koje bi se napravio projekat elaborat u iznosu od 5.000,00 kuna“.

Predsjednik Općinskog vijeća Zdravko Pizek:

„Otvaram raspravu, nema, zatvaram raspravu, tko je za projekat cikloturizma ?“

Tko je za : 11 članova Vijeća

Tko je protiv: 0

Ima li suzdržanih: 0

**Konstatiram jednoglasno.**

Načelnik Bruno Hranić:

„Samo još da čestitam, svima želim sretan i blagoslovljen Uskrs, predsjednik će završiti sjednicu, želim svima puno Božjeg blagoslova uz ovaj uskršnji blagdan, uz mali uskršnji poklon monografije „Varaždinska županija“.

Član Vijeća Stjepan Smernjak :

„Predsjedniče, ako ste pročitali moj amandman, taj Poslovnik je jako obilan, Poslovnik ima 109 članaka, bilo bi dobro da smo danas napravili ono kaj smo predložili, ja sam predložio dvije točke dva amandmana na jednu točku ustvari na dnevni red i bilo bi dobro da smo danas započeli raspravu, ako ćemo to raditi drugi puta opet bumo puno primjedbi imali i čini mi se da budemo teško usvojili taj Poslovnik“.

Predsjednik Općinskog vijeća Zdravko Pizek :

„Proslijedit ćemo Komisiji i pripremiti za sljedeći put“.

Članica Vijeća Ines Pavleković :

„Ja bi samo imala pitanje za načelnika vezano za tu staru sportsku dvoranu bivšu, da li tu ima kakvih planova za neko preuređenje, za neke potencijalne radionice, za predavanja, možda kakvu prostoriju za udruge, da li se planira nešto u nadolazećem planu“.

Načelnik Bruno Hranić:

„Rekli smo da nam je prioritet kanalizacija koja je započela uz vrtić, naravno da planiramo i za ovu zgradu da ju preuredimo da napravimo kompletni projekt energetske obnove ove općinske zgrade i dvorana će biti uključena u projekt gdje bi imali jednu dvoranu, da ne moramo po vatrogasnim domovima hodati, dvoranu kao mali centar tipa multifunkcionalna dvorana“.

Član Vijeća Zdravko Klopotan :

„Ovo je informacija Vijećnicima o Zajednici sportskih udruga. Nakon jedne kriminalne potpuno pravno nelegalne skupine, ljudi koji su to pripremali, katastrofa koji neznaju kako to treba napraviti.

Znači zadnji predsjednik sportskih udruga koji je napravio kriterije o raspodjeli sredstava bio sam ja i to je funkcioniralo sve savršeno da bi sad došao gospodin Bistrović i bez ikakvih kriterija i dao na glasanje, znači totalno mislim nije dobro i nije dobro, ne može netko doći, znači bez kriterija se ne može, ima se kriterij i mora se po kriteriju raditi.

A ne ja budem sad došao i evo tebi 150 kuna tebi 170 tebi miljon kuna, tebi ništa, tak smo sad mi prešli, se to tak diela. To se tak ne diela, a Općina daje za to novce. Bez kriterija ne mogu se novci isplaćivati, kriterija nemamo, a ne ja dam tebi 10% tebi 20, je to demokracija, je dobro, nije dobro. Mene se mijenjalo, zna se zakaj se mijenjalo. Nije bitno. Nećemo se vraćati u prošlost ali nije dobro. Ne može se tako ponašati, bez kriterija ne mogu se novci dijeliti. Što mislite oko toga napraviti gospodine načelniče“.

Zamjenik načelnika Dubravko Zavrtnik :

„Pošto sam ja bio na skupštini, prije svega bez Zajednice sportskih udruga se ne može drugačije funkcionirati to je zakonski. Oni su imali kriterije, prema tim kriterijima su napravili, možemo zatražiti od predsjednika da donese te kriterije, stvar je dali su Udruge prihvatile te kriterije, normalno da svatko vuče na svoju stranu. Nikad ne budu svi zadovoljni. Ja mogu shvatiti gospodina Klopotana kao predsjednika Ribičkog društva da je nezadovoljan. Ali oni se moraju između sebe izboriti, ne možemo mi utjecati na donošenje kriterija Zajednice sportskih udruga ni na koji način. Jednostavno je to na njima da donesu kriterije. Ja sam bio na odboru kada su donosili kriterije, kada su donesli odluku, gospodin Klopotan je bio protiv zbog toga jer je smatrao da je Ribičko društvo malo dobilo, ostali su bili isto protiv 45% i nitko nije dao drugi prijedlog“.

Član Vijeća Zdravko Klopotan :

„Ja sam tražio 5%. Bistrović je došao sa papirom tebi 47% tebi 90% tebi 10% na temelju čega ? Si ti videl kriterije, nisi je videl, nisam je ni ja videl“.

U daljnjoj raspravi sudjelovali su zamjenik načelnika Dubravko Zavrtnik, član Vijeća Zdravko Klopotan, predsjednik Općinskog vijeća Zdravko Pizek i predsjednik Mjesnog odbora Nedeljanec-Prekno Antun Remar.

Predsjednik Općinskog vijeća Zdravko Pizek :

„Zahvaljujem se svima, zatvaram 7. sjednicu Općinskog vijeća Općine Vidovec te želim svima blagoslovljeni Uskrs“.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda